CELEX: 62015CA0159
Language: hr
Date: 2016-06-16 00:00:00
Title: Predmet C-159/15: Presuda Suda (prvo vijeće) od 16. lipnja 2016. (zahtjev za prethodnu odluku koji je uputio Verwaltungsgerichtshof – Austrija) – Franz Lesar protiv Beim Vorstand der Telekom Austria AG eingerichtetes Personalamt (Zahtjev za prethodnu odluku — Socijalna politika — Direktiva 2000/78/EZ — Jednako postupanje pri zapošljavanju i obavljanju zanimanja — Članak 2. stavak 1. i članak 2. stavak 2. točka (a) — Članak 6. stavak 2. — Diskriminacija na temelju dobi — Određivanje mirovinskih prava bivših službenika — Razdoblja naukovanja i rada — Neuzimanje u obzir takvih razdoblja ostvarenih prije navršenih 18 godina života)

22.8.2016   
            
            
               HR
            
            
               Službeni list Europske unije
            
            
               C 305/8
            
         Presuda Suda (prvo vijeće) od 16. lipnja 2016. (zahtjev za prethodnu odluku koji je uputio Verwaltungsgerichtshof – Austrija) – Franz Lesar protiv Beim Vorstand der Telekom Austria AG eingerichtetes Personalamt
   (Predmet C-159/15) (1)
   
   ((Zahtjev za prethodnu odluku - Socijalna politika - Direktiva 2000/78/EZ - Jednako postupanje pri zapošljavanju i obavljanju zanimanja - Članak 2. stavak 1. i članak 2. stavak 2. točka (a) - Članak 6. stavak 2. - Diskriminacija na temelju dobi - Određivanje mirovinskih prava bivših službenika - Razdoblja naukovanja i rada - Neuzimanje u obzir takvih razdoblja ostvarenih prije navršenih 18 godina života))
   (2016/C 305/12)
   Jezik postupka: njemački
   
      Sud koji je uputio zahtjev
   
   Verwaltungsgerichtshof
   
      Stranke glavnog postupka
   
   
      Tužitelj: Franz Lesar
   
      Tuženik: Beim Vorstand der Telekom Austria AG eingerichtetes Personalamt
   
      Izreka
   
   Članak 2. stavak 1., članak 2. stavak 2. točku (a) i članak 6. stavak 2. Direktive Vijeća 2000/78/EZ od 27. studenoga 2000. o uspostavi općeg okvira za jednako postupanje pri zapošljavanju i obavljanju zanimanja treba tumačiti na način da im nije protivan nacionalni propis poput onoga o kojem je riječ u glavnom postupku, prema kojem se razdoblja naukovanja i rada koja je službenik ostvario prije navršenih 18 godina života ne uzimaju u obzir radi priznanja prava na mirovinu i izračuna njezine visine, s obzirom na to da je cilj tog propisa da se u sklopu službeničkog mirovinskog sustava ujednačeno utvrdi dob za stjecanje statusa osiguranika u tom sustavu kao i za stjecanje prava na mirovinska davanja koja se pružaju u okviru tog sustava.
   
      (1)  SL C 254, 3. 8. 2015.